《郊祀庆成三首》
宋代·任希夷

温温和气袭龙斿，薄晚轻云忽便收。
穆若清躬升午陛，烂然华月满圆丘。
烛光不动风前影，星彩交辉冕上旒。
拜贶益恭形圣语，卜年增永禄增遒。

作者简介：眉州眉山人，徙居邵武，字伯起，号斯庵。任伯雨曾孙。孝宗淳熙二年进士。曾从朱熹学，熹称为开济士。宁宗开禧初，为礼部尚书，奏为周敦颐、程颢、程颐赐谥。进端明殿学士、签书枢密院事兼权参知政事，寻提举临安洞霄宫。卒谥宣献。